

**Παρούσα η ηγεσία του ΚΟΑ στις βραβεύσεις**

**της Κυπριακής Ομοσπονδίας Γυμναστικής**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης, ο Αντιπρόεδρος Κωστάκης Κουκκουλλής και τα μέλη του ΔΣ ΚΟΑ Ανδρόνικος Ανδρονίκου, Σωτήρης Αδάμου, Κάλλη Χατζηιωσήφ παρευρέθηκαν στην τελετή Βράβευσης των αθλητών και αθλητριών της Κυπριακής Ομοσπονδίας Γυμναστικής που διακρίθηκαν στις διεθνείς διοργανώσεις της χρονιάς.

Στην εκδήλωση που έγινε στο Ολυμπιακό Μέγαρο την Τρίτη 11 Οκτωβρίου βραβεύθηκαν οι αθλητές και οι αθλήτριες που κατέκτησαν μετάλλια (συνολικά 17 αυτή τη χρονιά) στους Πανευρωπαϊκούς, Μεσογειακούς και Κοινοπολιτειακούς Αγώνες, καθώς και στα Παγκόσμια Κύπελλα, ενώ βραβευθήκαν και όσοι εξασφάλισαν πρόκριση για τα Παγκόσμιο Πρωτάθλημα.

Ο Πρόεδρος και ο Αντιπρόεδρος του ΚΟΑ συμμετείχαν στις βραβεύσεις των κορυφαίων αθλητών και των προπονητών τους. Η μαζική παρουσία της διοίκησης του Κυπριακού Οργανισμού Αθλητισμού στην εκδήλωση φανερώνει την αδιάλειπτη υποστήριξή του προς την Κυπριακή Ομοσπονδία Γυμναστικής, με τον Πρόεδρο της ΚΟΓ Σάββα Μάτσα να ευχαριστεί στον χαιρετισμό του τον ΚΟΑ για τη βοήθεια που παρέχει στην Ομοσπονδία.